kardosdrur/scandi-wiki huggingface dataset:
MageKnight

MageKnight er et miniature krigsspil. Det er et klassisk miniature spil men ikke helt på samme måde som f.eks. Warhammer. Spillet er lavet af WizKids.

Figure
Figurene i MageKnight er fantasifulde skabninger fra eventyr og andet. Der er ork, drager, elver, skelettter og meget mere.

Sets 
 Mage Knight
 Dark Riders
 Sorcery
 Omens
 Nexus
 Rebellion
 Lancers
 Dungeons
 Whirlwind
 Unlimited
 MK Sinister
 Minions
 Pyramid
 Uprising
 Dragons Gate
 Heroic Quests
 Conquest
 Titans
 Holiday 2001

Factions  

 Atlantean Empire
 Black Powder Revolutionaries
 Dark Crusaders
 Draconum
 Elemental Freeholds
 Elven Lords
 Orc Khans
 Shyft
 Solonavi
 Atlantis Guild
 Black Powder Rebels
 Elemental League
 Heroes
 Knights Immortal
 Mage Spawn
 Necropolis Sect
 Orc Raiders
 Apocalypse

Holiday faction 
 Claus

Links 
 MageKnight

Spil og lege
Jacob Bredahl

Jacob Bredahl (født 1978) er en dansk musikproducer, guitarist og sanger, indenfor genrerne deathtrash/thrash metal og hardcore metal.

Han startede med at spille musik som 13-årig og er måske bedst kendt som den tidligere forsanger i bandet HateSphere, som han forlod i september 2007. I dag er han frontmand i bandet Riverhead samt guitarist i Smertegrænsens Toldere og driver desuden Dead Rat Studio. 

Bredahl bor i dag i Aarhus og danner par med forfatter og journalist Anne Mette Hancock.

Som producer og mixer har Bredahl arbejdet med en lang række bands, bl.a.:
 Eyes 
 As We Fight
 SuperCharger
 Blunt
 Koldborn
 Dødning
 Memorial
 Exmortem
 Diamond Drive

Referencer 

Heavy metal-musikere fra Danmark
Sangere fra Danmark
Paul Allender

Paul Damien Allender (født 19. november 1970) er guitarist i det britiske heavy metal-band Cradle of Filth.

Heavy metal-musikere fra Storbritannien
Guitarister fra Storbritannien
Charles Hedger

Charles Hedger (født 18. september 1980) er en guitarist i heavy metal-bandet Cradle of Filth (siden 2005).

Guitarister fra Storbritannien
Boot Camp

Boot Camp er et stykke software fra Apple, der gør det muligt at installere Windows på en Mac OS X-baseret computer. Der er visse begrænsninger i, hvilke Windows-versioner der understøttes af den enkelte OS X-version.

Boot Camp blev oprindeligt publiceret som en gratis betaudgave (uden support) til Mac OS X version 10.4 ("Tiger"), men bliver fra og med Mac OS X version 10.5 ("Leopard") kun distribueret med styresystemet.

Det er lykkedes at installere andre styresystemer end Windows under Boot Camp, herunder Linux.

Mac OS X
Elsk mig i nat (sang)

Elsk mig i nat er en sang, der blev popgruppen Rocazinos gennembrudshit. Den udkom på single i juli 1982 og solgte 25.000 eksemplarer på et halvt år. Sangen var det første danske pophit, der blandede engelsk og dansk tekst i samme sang. Sangen er skrevet af komponist Jesper Winge Leisner, der skrev alt materiale til orkestrets 6 albumudgivelser, der gjorde Rocazino til én af de mest sælgende popsucceser i 80'erne med mere end 1 million solgte albums.

Sangen har lagt navn til musicalen Elsk mig i nat, hvor hovedrollerne til uropførelsen på Gasværket blev besat via talentkonkurrencen Elsk mig i nat, der blev sendt på Kanal 5.

Popsange
Sange fra 1982
Sange fra Danmark
Elsk mig i nat (musical)

Elsk mig i nat er en musical efter idé af Jesper Winge Leisner. 
Forestillingen bygger over en lang række af de allerstørste hits fra 1980'erne, med manus af Ida Maria Rydén og Ina Bruhn, og instruktion af  Kenneth Kreutzmann.

Produktionen var tilknyttet et reality-tv-program udviklet i samarbejde med produktionsselskabet Blu og The One and Only Company. Programmet der blev sendt på Kanal 5, hed også Elsk mig i nat og havde til formål at finde to af hovedrollerne til forestillingen; Maja og Billy. Vinderne af konkurrencen blev  Joakim Tranberg og Marie Busk Nedergaard. Hun blev senere erstattet af en anden af finalisterne fra TV programmet: Julie Lund.

Forestillingen handler om Sui Brown – eller Susanne Bruun, der i sin tid stak af fra sit gamle band, Up Front, for at blive en stor international stjerne. Hun har sat sine gamle kammerater fra bandet i stævne på et hotel i Danmark, under påskud af at en producer i Los Angeles har købt rettighederne til deres gamle sange. I virkeligheden er Sui alvorligt syg og vil sørge for at hendes datter Maja når at møde sin far, Frederik, inden hun dør. Frederik er dog stadig vred over, at Sui skred fra ham og bandet, og er iøvrigt ikke interesseret i at blive far.

Musicalen havde urpremiere på Gasværket i 2009 og er en coproduktion mellem Østre Gasværkets Teater og det private teaterselskab The One and Only Company.

I foråret 2011 fik en svensk udgave af musicalen premiere på Chinateatern i Stockholm under navnet  Leva Livet instrueret af  Philip Zandén. Handlingen og navnene på rollerne var de samme, men de danske 80'er sange blev erstattet af svenske 80'er sange.

Forestillingens sange 

 1.  akt

 2. akt

Medvirkende Musikhuset Aarhus 2012

Medvirkende Tivolis Koncertsal 2011

Medvirkende Musikhuset Aarhus 2010

Medvirkende Tivolis Koncertsal 2010

Medvirkende Østre Gasværk 2009 

Musicals fra Danmark
Ikke-tællelig

En overtællelig mængde eller ikke-tællelig mængde er en mængde så stor, at den er umulig at tælle. Derimod ville en tællelig mængde af tal, hvis man havde ubegrænset tid, kunne stilles op efter størrelsesorden.

Indtil Hippasus fra Metapontum opdagede, at et kvadrat med siden 1, havde en hypotenuse med længden √(2). Eftersom √(2) ikke kan skrives som , altså at hypotenusen er inkommensurabel med kateten, og dermed passe ind i den rationale tallinie, måtte den rationale tallinie nødvendigvis være ufuldstændig. Disse tal, altså tal der ligger uden for den rationale tallinie, kaldes irrationale tal (π,φ,e...). Summen af de rationale tal og de irrationale tal, giver tilsammen den uendelige mængde, de reelle tal.

Georg Cantor's diagonalbevis 
De reelle tal, er en mængde af tal vi kalder 'Overtællelige tal'. Det skyldtes altså, at mængden af tal er så stor, at den er ikke-tællelig, den er altså ikke numerabel som eksempelvis mængden af de naturlige tal eller mængden af de rationale tal.

For at bevise de reelle tals over-tællelighed, vil jeg gøre brug af Georg Cantors 2. diagonalbevis. Han anvender den type bevisførelse der hedder indirekte bevis. Princippet i dette er, at man antager det modsatte er sandt, for derefter at bevise dets ugyldighed ved at finde en modstrid. For at gøre det så simpelt som muligt, vil jeg blot bevise at mængden at tal mellem [0;1] er over-tællelig – hvis det er sandt, vil alle de reelle tal samtidig være utællelige. Jeg forestiller mig altså, at der rent faktisk kan foretages en bijektiv afbildning af N på R[0;1] og at jeg derved kan opstille dem i en størrelsesorden, der gør det muligt at tælle alle tal for R[0;1]. Nu gælder det om, logisk at resonere sig frem til en modstrid for dette, og derved vise at det logisk må være antagelsen der er forkert – nemlig at en bijektion afbildning af N→R[0;1] er mulig.
Ideen er altså, at man kan opskrive alle tal i R[0;1] op i rækkefølge r1, r2, r3, …rn,. En opstilling kunne så således ud:
                                     r1 = 0,456734 …
                                     r2 = 0,978562 …
                                     r3 = 0,128346 …
                                     r4 = 0,111113 …
                                      :          :
Her (forestiller vi os) er opstillet alle de reelle tal i [0;1]. Nu skal jeg så logisk bevise, at antagelsen om at alle tal er opstillet, er forkert. Det gør vi ved at danne en ny decimalbrøk t. t = 0,a1a2a3a4…

Dette vil skabe decimalbrøken t=0,8326… Da der nu er fundet en modstrid i påstanden, ved jeg at [0;1] ikke er numerabel. Der ville derfor ikke være plads nok i Hilberts hotel, til at rumme alle de reelle tal trods det, at han har uendeligt mange værelser. Dette er et eksempel på, at en uendelighed (f.eks. mængden af reelle tal) kan have større kardinaltal end en anden (f.eks. mængden af naturlige tal).

Se også 
 Kardinalitet
 Cantor's diagonalbevis

 Mængdelære
Großglockner

Großglockner () er Østrigs højeste bjerg beliggende i Alperne. Det er 3.798 m.o.h. og er beliggende på grænsen mellem delstaterne Kärnten og Tirol i Glocknergruppe, der er en del af bjergkæden Hohe Tauern. Selve bjergtoppen ligger på en sydlig afgrening af hovedbjergkæden, der benævnes Glocknerkamm. Ved foden af Großglockner ligger gletjeren Pasterze. Trods øget smeltning af gletjeren som følge af generelt højere temperaturer, er den fortsat østalpernes største.

Den karakterisktiske pyramideformede bjergtop består egentlig af to forhøjninger, nemlig Großglockner og Kleinglockner (3.770 m.o.h.), der er adskilt af den højest beliggende klippekløft i Østrig.

Bestigning 
I 1799 mislykkedes det første forsøg på at bestige Großglockner. I sommeren 1800 sammensatte fyrstbiskoppen af Gurk Franz Xaver Salm-Reifferscheidt den anden ekspedition, hvor 62 personer deltog, herunder 47 bjergførere. Til ekspeditionen opførte man den gamle Salmhütte i en højde af 2.750 m. som husly. Den 28. juli 1800 vovede brødrene Martin og Sepp Klotz sammen med præsten P. Horasch og to andre ekspeditionsdeltagere sig op på bjergtinden.

Der fører en direkte klatrerute fra Pasterze til Glocknerscharte, som benævnes Pallavicini-renden efter dens opdager Alfred Markgraf von Pallavicini, der sammen med tre bjergførere i 1876 gennemførte den første klatring fra Heiligenblut til Großglockner .

Bjergvej 
Großglockner-Hochalpenstraße en bjergvej, der forbinder Heiligenblut og Fusch. Vejen når en højde på 2.572 m, og er Østrigs højeste bjergpas. Vejen, der blev bygget i perioden 1930 til 1935, har en samlet længde på 47,8 km. Årligt passerer ca. 270.000 køretøjer vejen, der kun har åbent i perioden maj til oktober. Großglockner-Hochalpenstraße har størst betydning som turistattraktion og kun ringe betydning som transitvej.

Kildehenvisninger

Eksterne henvisning 
 Großglockner Hochalpenstraße
 Großglockner på summitpost.org

Bjergpas i Østrig
Bjerge i Østrig
Metal Works 1973 - 1993

Metal Works er et opsamlingsalbum af det britiske heavy metal-band Judas Priest, som blev udgivet i 1993. Metal Works blev genudgivet som en kvalitetsforbedret udgave i 2001 med den samme sporliste. Alle albummene er repræsenteret på opsamlingsalbummet med undtagelse af Rocka Rolla. "Victim of Changes" var den eneste sang fra Sad Wings of Destiny, og i stedet for studieversionene blev der brugt en liveversion taget fra koncertalbummet Unleashed in the East. Grunden til at disse to udgivelser var blevet undladt, skyldtes mere, de var udgivet gennem et andet pladeselskab frem for deres kvalitet. 

Det var bandet selv der valgte sangene til Metal Works, og skrev kommentarerne på pladeomslaget.

Spor 
Alle sangene er skrevet af Rob Halford, K.K. Downing og Glenn Tipton medmindre andet står noteret.

Disk et 
 "The Hellion" – 0:41
 "Electric Eye" – 3:39
 "Victim of Changes" (Live) (Al Atkins, Halford, Downing, Tipton) – 7:12
 "Painkiller" – 6:06
 "Eat Me Alive" – 3:34
 "Devil's Child" – 4:48
 "Dissident Aggressor" – 3:07
 "Delivering the Goods" – 4:16
 "Exciter" (Halford, Tipton) – 5:34
 "Breaking the Law" – 2:35
 "Hell Bent for Leather" (Tipton) – 2:41
 "Blood Red Skies" – 7:50
 "Metal Gods" – 4:00
 "Before the Dawn" – 3:23
 "Turbo Lover" – 5:33
 "Ram It Down" – 4:48
 "Metal Meltdown" – 4:48

Disk to 
 "Screaming for Vengeance" – 4:43
 "You've Got Another Thing Comin'" – 5:09
 "Beyond the Realms of Death" (Halford, Les Binks) – 6:53
 "Solar Angels" – 4:04
 "Bloodstone" – 3:51
 "Desert Plains" – 4:36
 "Wild Nights, Hot & Crazy Days" – 4:39
 "Heading Out to the Highway" (Live) – 4:53# "Living After Midnight" – 3:31
 "A Touch of Evil" (Halford, Downing, Tipton, Chris Tsangarides) – 5:45
 "The Rage" – 4:44
 "Night Comes Down" – 3:58
 "Sinner" (Halford, Tipton) – 6:43
 "Freewheel Burning" – 4:22
 "Night Crawler" – 5:45

Opsamlingsalbum fra 1993
Judas Priest-album
Finlands rigsvåben

Finlands rigsvåben er brugt siden 1581 og viser en kronet løve af guld på en rød bund, som er belagt med 9 roser. Løven står på en sølvfarvet, krummet sabel, og holder et sværd af sølv i sin sølvpansrede forlab.

Rigsvåben
Rigsvåbener fra Europa
Gianni Rodari

Gianni Rodari (født 23. oktober 1920, død 14. april 1980 i Rom) var en italiensk forfatter, der for det meste skrev for børn.

Han modtog i 1970 H.C. Andersen-medaljen.

Referencer 

Børnebogsforfattere fra Italien
Abdoulaye Wade

Abdoulaye Wade (født 29. maj 1926 i Kébémer, Senegal) er en senegalesisk politiker der var landets tredje præsident fra 2000 til 2012. 

Wade, der har doktorgrader i jura og økonomi, blev valgt til præsident første gang i 2000 og har siden 1974 været leder af det regerende liberale parti, Parti Démocratique Sénégalais. Han har været opstillet til præsidentvalget tre gange, første gang i 1978. I flere årtier var han leder af landets opposition og har i den forbindelse både været fængslet og i frivilligt eksil. 

I 2001 blev der gennemført en ændring af landets forfatning, således at landets præsident sidder i en periode på fem år. 25. februar 2007 blev Abdoulaye Wade genvalgt for endnu en fem-årig periode. I 2012 stillede han op igen, men tabte valget til  Macky Sall fra partiet Alliance pour la république.

Flere menneskerettighedsorganisationer, bl.a. Amnesty International har kritiseret Wade for trusler mod journalister og oppositionen i landet.

Kilder 

Senegals præsidenter
The Oval

The Oval er en cricketarena i Kennington, London. Den omtales ofte som The Kennington Oval, og de sidste år også som The Fosters Oval, AMP Oval, og nu sidst som The Brit Oval, på grund af forskellige sponsorbindinger. 

Banen er hjemmebane for Surrey County Cricket Club, og bruges regelmæssig til internationale kampe. Banen var den første i Storbritannien og den anden i verden hvor der blev spillet internationale kampe. Banen ligger i Hertugdømmet Cornwalls grund. SCCC blev stiftet i 1845, og indgik en lejeaftale om stadiongrunden samme år. Banen var arena for FA-cupfinaler i årene 1872-1892.

Banen ligger i Lambeth. Nærmeste undergrundbanestation er Oval, og stadion er også nær Vauxhall Station og Kennington Station.

Eksterne henvisninger 
 Info om anlægget på Cricinfo.com 

Idrætsanlæg i London
Cricket
Refshaleøen

Refshaleøen er en ø i Københavns Havn, der fra 1872 til 1996 var hjemsted for skibsværftet Burmeister & Wain. I dets storhedstid beskæftigede skibsværftet 10.000 medarbejdere, og øen fremstår i dag som et ikon i dansk industrihistorie. Skibsværftet begyndte sin historie som maskinfabrikken Baumgarten & Burmeister på Christianshavn i 1846. Fabrikken producerede bl.a. motorer, kedler og centrifuger, men i 1858 stod virksomheden bag det første danskbyggede, dampdrevne jernskib. Fabrikken var da i rivende udvikling og havde brug for mere plads. Før 1872 bestod dette område i Københavns Havn af sandbanker, men Københavns Havnevæsen fyldte tonsvis af jord på det flade område, og i 1872 var der dermed skabt nyt land med plads til de første bygninger.

Efter B&Ws konkurs i 1996 blev Refshaleøens Ejendomsselskab etableret, som nu står for udlejning af lokaler på øen. I dag huser øen bl.a. arbejdspladser, gallerier, strandbar og restauranter. De to tidligere B&W haller indeholder også Det Kongelige Teaters lager og en paintball-bane. Ligeledes afholdes der årligt festivaler som bl.a. Copenhell og Distortion på øen.

I maj 2014 blev Eurovision Song Contest afholdt i B&W Hallerne. I forbindelse med arrangementet var der en del offentlig debat, idet bygningerne og området omkring blev ombygget og renoveret for at kunne afholde musikkonkurrencen. Efterfølgende måtte forbedringerne dog tilbageføres, da der var brugt offentlige penge, og det blev set som ulovlig støtte, hvis det blev bibeholdt.

Refshaleøen ejes i dag af Refshaleøens Ejendomsselskab A/S, som ejes af de fire pensionskasser Sampension, PKA, Pensam og PFA Pension. Selve grundarealet på øen er 500.000 kvm. I 2013 indgik øen et samarbejde med Samsø Energiakademi og energiselskabet SE Big Blue, der skal skabe Københavns første CO2-neutrale bydel på øen.

Refshaleøen er i dag i hastig forandring. Området indeholder i dag koncertsteder, gourmetrestauranter, sportsfaciliteter, kunstgallerier og flere mindre virksomheder. På øens østlige side har rumfartsprojektet Copenhagen Suborbitals hjemsted. I april 2011 åbnede Københavns Yacht Service Danmarks første yachtgarage på øen – en indendørs marina til motorbåde.

Se også 
 Trekroner
 Prøvestenen
 Refshalen Festival
 Lynetteholmen

Referencer

Eksterne henvisninger
Memory Motel

"Memory Motel" er en sang fra rock ‘n’ roll bandet The Rolling Stones album fra 1976 Black and Blue.

Balladen, der er krediteret til sangeren Mick Jagger og guitaristen Keith Richards (Richard på dette tidspunkt), blev indspillet på Musicland Studios, München, Tyskland, i marts og april 1975. Det er en af de få sange hvor Jagger og Richards synger sammen .

Jagger begyndte at skrive sangen før The Stones Tour of the Americas '75 startede, mens han boede sammen med Richards i Andy Warhols hus i Montauk, og færdiggjorde den mens de var på tour. Dette er reflekteret i sangens tekst hvor Jagger beskriver det at blive nødt til tage af sted ned til Baton Rouge, hvor The Stones spillede to opvarmningsshows ved Louisiana State University, og hvor han efterfølgende beskriver oplevelserne på vejen .

Titlen på sangen stammer fra et virkeligt hotel der ligger i Montauk, Long Island. Teksten har ofte skabt spekulationer om hvem denne "Hannah baby" i virkeligheden er, og et navn der ofte dukker frem af disse spekulationer er Carly Simon , da Jaggers beskrivelse af kvinden i sangen lyder:

Black and Blue blev kendt som det album der blev brugt til at finde en erstatning for Mick Taylor, der forlod bandet kort tid før de begyndte at arbejde på albummet. Derfor spillede Richards ikke guitar på dette nummer. Harvey Mandel spillede nummerets elektriske guitar, mens Wayne Perkins spillede den akustiske. Bass og trommer blev spillet af henholdsvis Bill Wyman og Charlie Watts. Klaveret blev spillet af Jagger, mens det elektriske klaver spilles af Richards. Synthesizer blev spillet af Billy Preston. Koret bestod af Jagger, Richards og Preston .

Eksterne henvisninger 

Officiel tekst
Hør The Rolling Stones ”Memory Motel”

Fodnote 

Rolling Stones-sange
Naram-Sin

Naram-Sin regerede fra ca. 2254 – 2218 f.Kr. Han var Sargon I's barnebarn, og også en af de mest kendte konger i Mesopotamiens historie. Han var den første konge der gjorde krav på guddommelig status i sin egen levetid.

Akkadiske imperium
Regenter
Tjek fødsels- og dødsår
Personer i oldtidens Mesopotamien
Juan Fernández (cykelrytter)

Juan Fernández Martín (født 5. januar 1957 i Alhama de Granada) er en tidligere spansk professionel landevejscykelrytter og sportsdirektør. I løbet af han karriere vandt han fire etaper i Vuelta a España, og bjergtrøjen i 1980. Han sluttede på en tredjeplads ved VM i landevejscykling tre gange og vandt det spanske mesterskab i landevejscykling i 1980 og 1980.

Eksterne links 
 Profil på cykelsiderne.net

Mandlige cykelryttere fra Spanien
Aurélien Passeron

Aurélien Passeron (født 19. januar 1984) er en fransk tidligere professionel cykelrytter, som cyklede for det professionelle cykelhold Saunier Duval-Scott i 2008.

Eksterne henvisninger 
 

Mandlige cykelryttere fra Frankrig
Héctor González

Héctor González Baeza (født 16. marts 1986) er en spansk tidligere professionel cykelrytter.

Eksterne links 
 

Mandlige cykelryttere fra Spanien
Ermanno Capelli

Ermanno Capelli (født 9. maj 1985) er en italiensk tidligere professionel cykelrytter.

Eksterne henvisninger 

 

Mandlige cykelryttere fra Italien
Álvaro Mejía Castrillón

Álvaro Mejía Castrillón (født 19. januar 1967 i Santa Rosa de Cabral) er en tidligere colombiansk landevejscykelrytter. 

Han vandt den hvide ungdomstrøje i Tour de France 1991 og sluttede på en fjerdeplads i Tour de France 1993. 

Han vandt også andre etapeløb som Katalonien Rundt, Vuelta a Murcia, Route du Sud og Vuelta a Galicia.

Eksterne henvisninger 

Mandlige cykelryttere fra Colombia
Sukkertoppen (flertydig)

Sukkertoppen har flere betydninger:
 Primærbetydning: Sukkertoppen - bestemt form af ordet sukkertop

Kongeriget Danmark 
 Sukkertoppen (Dronninglund Sogn) – et areal i Dronninglund Sogn, Brønderslev Kommune
 Sukkertoppen (Horsens Kommune) – en bakke i Voerladegård Sogn, Horsens Kommune
 Sukkertoppen - tidligere Københavns Sukkerraffinaderis ejendom i nr. 25 på Carl Jacobsens Vej, Valby, København - huser nu:
 del af NEXT Uddannelse København
 Sukkertoppen Gymnasium
 Grønland
 Maniitsoq; tidligere ny sukkertoppen – by i Grønland
 tidligere gammel sukkertoppen Kangaamiut

Andre lande 
 Sukkertoppen (Rio de Janeiro), et bjerg ved Rio de Janeiro, Brasilien, der har form som en sukkertop
 Sukkertoppen (Ålesund), et 314 meter højt bjerg på øen Hessa i Ålesund i Norge
 Sukkertoppen (Svalbard), bjerg på Svalbard
 Kirkjufell, et bjerg vest for Grundarfjörður på Island

Andet 
 Sukkertoppen (TV 2), et program på TV 2 om desserter

Se også 
 Sukkertopgran
New General Catalogue

New General Catalogue (NGC) er et katalog over næsten 8000 fjerne himmellegemer. Kataloget blev lavet af J. L. E. Dreyer i 1880'erne. Data til kataloget kom hovedsagelig fra William Herschels observationer. Både den nordlige og sydlige himmel halvkugle er dækket af kataloget, dog er den sydlige himmel halvkugle mindre grundigt dækket.

Eksterne henvisninger 

 SEDS: The Interactive NGC Catalog 

Astronomi
Informationskataloger
Uglegårdsskolen

Uglegårdsskolen er beliggende i Solrød Strand i den nordøstlige del af Region Sjælland. Den blev opført i 1973 og er opført helt i træ. Den har en kanal der løber gennem hele skolen og et stort grønt område med fodboldbaner og træer. 
Skolen har lidt over 1200 elever fordelt på 5 spor, (et enkelt på 6) A, B, C, D, E og derudover er der  klasserne J og X.   A, B, C og D og E er normale klasser på typisk omkring 25 børn. J er for dem der har udfordringer, og X for diagnoser. Uglegårdsskolen er den største skole i Solrød. Uglegårdsskolens leder er Jonas Rasmussen.

Uglegårdsskolen er udstillet som model, på museet "The Museum Of Modern Art" i New York. Mange arkitekter, fra hele verden, kommer til skolen for at kigge på arkitekturen.

Referencer

Eksterne henvisninger 
 Uglegårdsskolen

Folkeskoler
Solrød Strand
Biskop af Tranquebar

Biskop af Tranquebar er den officielle titel for biskoppen i den evangelisk-lutherske tamilkirke Tamil Evangelical Lutheran Church (Thamil Suvesesha Lutheran Thiruchabai) i Tamil Nadu, Sydindien, grundlagt i 1919 ved mission fra det lutherske Leipziger Missionsverk, Den danske Halle-mission og svensk mission. Biskoppens residens er i Tranquebar House i Tiruchirapalli. Bispetitlen erindrer om, at luthersk missionsvirksomhed i Tamil Nadu begyndte allerede i 1706 i den nærliggende havneby Tranquebar.

Biskopper af Tranquebar 
 1921-1926 Ernst Heuman 
 1927-1934 David Bexell
 1934-1956 Johannes Sandegren
 1956-1967 Rajah Bushanam Manikam
 1967-1972 Carl Gustav Diehl 
 1972-1975 A.J. Satyanadhan
 1975-1978 L. Easter Ray
 1978-1993 Jayseelan Jacob
 1993-1999 Johnson Gnanabaranam
 1999-2009 Thaveethu Aruldoss
 2009–2014 H.A. Martin
 2014      Edwin Jayakumar

Videre 

Personer fra Tamil Nadu
Biskopper

en:Tamil Evangelical Lutheran Church#Bishops of Tranquebar
Amadou Toumani Touré

Amadou Toumani Touré (født 4. november 1948 i Mopti, Mali, død 10. november 2020 i Istanbul) var præsident i Mali fra 2002 til 2012.

Han afsatte militærdiktatoren Moussa Traoré i 1991 og overdragede magten til de civile myndigheder året efter. I 2002 vandt han præsidentvalget med en bred koalition bag sig og blev genvalgt i 2007. Han er ikke medlem af noget politisk parti og hans regering bestod af medlemmer fra alle politiske partier i landet. 

I marts 2012 blev Tourés regering kuppet og Touré sendt i eksil i Senegal. 

Touré døde i Tyrkiet den 10. november 2020.

Referencer

Eksterne henvisninger 

Malis præsidenter
Politikere fra Mali